Lits'oants'o. E etselitsoe batho feela, eseng molemong oa ho etsa phaello. Le haeba o batla ho kenyelletsa papatso ea premium, ho tla lekana ho mema motsoalle kapa motsoalle oa hau hore a ingolise morerong ona. 17 Go ne go setse go fetile dingwaga di le 20 fa e sa le Esau a kgopisega e bile a batla go bolaya lewelana la gagwe e bong Jakobe ka gonne le mo tseetse botsalwapele. Mawelana ano a ne a tla tloga a kopana gape morago ga lobaka lo loleele jalo, “mme Jakobe [o ne] a boifa thata a ba a tlhobaela.” O ne a ikutlwa a tlhomamisegile tota gore Esau o ne a tlile go mo lwantsha. Mme fa ba kopana, Jakobe o ne a dira sengwe se Esau a neng a sa se lebelela. O ne a “ikobela fa fatshe” fa a ntse a atamela morwarraagwe. Go tswa foo go ne ga diragalang? “Esau a siana a ya go mo kgatlhantsha, a mo tlamparela a wela mo molaleng wa gagwe a mo atla, mme ba thubega ka selelo.” Seo se ne sa dira gore ba se ka ba lwa. Boikokobetso jwa ga Jakobe bo ne jwa thusa go fedisa letlhoo lepe le Esau a ka tswang a ne a na le lone.—Gen. 27:41; 32:3-8; 33:3, 4.